પીએસઆઇ એચ કે સોલંકીની ટીમ પેથાપુર ચરેડી વિસ્તારમાં પેટ્રોલીંગમાં હતી ત્યારે પેથાપુર કસ્બામાં રહેતો મુસ્તુફાખાન બાબુખાન પઠાણ પોતાનાં ઘરે જુગારીઓને બોલાવીને જુગાર રમાડતો હોવાની બાતમી એએસઆઇ હજારસિંહને મળી હતી. જેનાં આધારે દરોડો પાડતા ઉપરનાં માળે જુગાર રમાડી રમી રહેલો મુસ્તુફાખાન પઠાણ તેમજ બહાદુરસિંહ નટુભા ગોહીલ (રહે સેકટર 2બી,ગાંધીનગર),મનોજ ભીમાજી ઠાકોર (રહે લવારપુર), લાલા ગોપાલભાઇ મદ્રાસી (રહે જીઇબી કોલોની, ગાંધીનગર)તથા કીરીટસિંહ પૃથ્વીસિંહ ઝાલા (રહે પેથાપુર) ઝડપાઇ ગયાહતા. પોલીસે દાવ પરથી તથા આરોપીઓની અંગઝડતીમાંથી રૂ.12720ની રોકડ, એક મોબાઇલ તથા એક એક્ટીવા મળીને કુલ રૂ.33220નો મુદ્દામાલ કબજે કર્યો હતો.